**ТҮСІНДІРМЕ ЖАЗБА  
Интернет-ресурстарға және (немесе) интернет-алаңға қолжетімділікті шектеу және интернет-ресурстарға және (немесе) интернет-алаңға қолжетімділікті шектеуді алып тастау** **туралы мемлекеттік кірістер органының шешімдерінің нысандарын бекіту туралы   
Қазақстан Республикасы Қаржы министрінің**

**бұйрық жобасына**

(бұдан әрі – Жоба)

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына,   
сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасы Салық кодексінің   
49-бабының 3-тармағы және 89-бабының 1, 2, 3, 5 және 6-тармақтарына сәйкес әзірленген.

**3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны қабылдау республикалық бюджеттен қаржы бөлуді талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық және/немесе құқықтық теріс салдарға әкелмейді.

**5. Күтілетін нәтижелердің нақты мақсаттары мен мерзімдері.**

Жобаның мақсаты қосымша құн салығы бойынша тіркеуге тұру және камералдық бақылау нәтижесімен анықталған алшақтықтар жою туралы хабарлама орындалмаған жағдайда қызметін Қазақстан Республикасының аумағында интернет-алаң арқылы жүзеге асыратын шетелдік компания интернет-ресурстарға және (немесе) интернет-алаңға қолжетімділікті шектеу және шектеуді алып тастау туралы мемлекеттік кірістер органдарының шешімдерінің нысандарын бекіту.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етпейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Қажет етілмейді.

**Қазақстан Республикасы**

**Қаржы министрі М. Такиев**